cyanic-selkie/wikianc huggingface dataset:
เลด เซพเพลิน
เลด เซพเพลินได้รับการยอมรับเป็นอย่างสูง สามารถขายอัลบั้มได้ถึง 300 ล้านแผ่นทั่วโลก และ 111.5 ล้านแผ่น เฉพาะในสหรัฐอเมริกา ได้รับการจัดอันดับจาก VH1 ให้เป็นวงดนตรีร็อกยอดเยี่ยมอันดับ 1 และได้รับการยกย่องจากนิตยสารโรลลิงสโตน ให้เป็น "วงดนตรีที่ "เฮฟวี่" ที่สุดตลอดกาล" และ "วงดนตรีที่ยิ่งใหญ่ที่สุดใน ทศวรรษ 1970"
เลด เซพเพลิน ได้ยุบวงลงในปี พ.ศ. 2523 หลังจากมือกลองคือ จอห์น บอนแฮม เสียชีวิตจากอาการสำลักเนื่องจากดื่มเหล้าหนัก แต่สมาชิกที่เหลือของวงยังกลับร่วมแสดงอย่างสม่ำเสมอ โดยเฉพาะในวันที่ 10 ธันวาคม พ.ศ. 2550 สมาชิกสามคนที่เหลือ ได้แสดงคอนเสิร์ตร่วมกันที่กรุงลอนดอน โดยมี เจสัน บอนแฮม บุตรชายของจอห์น บอนแฮม เล่นในตำแหน่งมือกลอง เลด เซพเพลิน มีบทเพลงที่ได้รับความนิยมอย่างสูง ได้แก่ Communication Breakdown ,Whole Lotta Love ,Black Dog ,Rock and Roll, Stairway to Heaven เป็นต้น โดยบทเพลง "Stairway to Heaven" ถูกจัดอันดับเป็นอันดับ 1 จาก VH1 ให้เป็นเพลงร็อคที่ดีที่สุดตลอดกาล
ไทปูซัม
ไทปูซัม, ไตป์ปูจัม (தைப்பூசம், Taippūcam, Thaipusam หรือ Thaipoosam) หรือ ไตป์ปูยัม (തൈപ്പൂയം, Thaipooyam) เป็นเทศกาลที่เฉลิมฉลองในชาวทมิฬ ชาวมลยาฬัม และชาวเกรละที่นับถือศาสนาฮินดู ในวันพระจันทร์เต็มดวงของเดือน "ไต" ตามปฏิทินทมิฬ ซึ่งมักตรงกันกับดาวปุษยะหรือ "ปูจัม" ในภาษาทมิฬ ปัจจุบันมีฉลองตามชุมชนของชาวทมิฬทั้งในประเทศอินเดีย, ศรีลังกา, มาเลเซีย, มอริเชียส, สิงคโปร์, ไทย และอีกหลายประเทศ
เทศกาลเฉลิมฉลองวาระที่พระปารวตีประทานเวลหรือหอกอัศจรรย์ให้แก่พระขันธกุมาร เพื่อให้พระองค์ปราบอสูรจูรปัตมันและพวกพ้อง นอกจากนี้ยังเป็นที่เชื่อกันทั่วไปว่าไทปูซัมเป็นการเฉลิมฉลองวันเกิดของพระขันธกุมาร อย่างไรก็ตาม แหล่งข้อมูลบางส่วนเสนอว่าวันเกิดของพระขันธกุมารตรงกับวันวิขาสีวิศาขัม (Vaikhasi Vishakam) มากกว่า
ส่วนสำคัญของไทปูซัมอยู่ที่พิธีกาวฏิอาฏฏัม (หรือกาวฏิยาฏฏัม ตามภาษามลยาฬัม) ที่ผู้ศรัทธาในพระขันธกุมาร ซึ่งทรงเป็นเทพเจ้าแห่งการสงคราม ทำการทรมานตัวเองโดยการใช้ของแหลมคมทิ่มแทงร่างกายตนเอง เป็นต้น
ธรรมศาลา (รัฐหิมาจัลประเทศ)
ธรรมศาลา (धर्मशाला) เป็นเมืองหลวงในฤดูหนาวของรัฐหิมาจัลประเทศ ประเทศอินเดีย ซึ่งในทุก ๆ ฤดูหนาว หน่วยปกครองของรัฐจะย้ายที่ทำการต่าง ๆ มายังเมืองแห่งนี้ ธรรมศาลายังเป็นที่ประทับขององค์ทะไลลามะที่ 14 ตลอดจนที่ตั้งของฝ่ายบริหารส่วนกลางทิเบตซึ่งเป็นรัฐบาลพลัดถิ่นของทิเบต ในปัจจุบันมีผู้พลัดถิ่นและผู้ลี้ภัยชาวทิเบตมากมายอาศัยอยู่ในเมืองแห่งนี้ ประชากรในเมืองนับถือศาสนาฮินดูมากสุดคิดเป็นสัดส่วนร้อยละ 69.18 รองลงมาคือศาสนาพุทธร้อยละ 27.70
อาสนวิหารวินเชสเตอร์
อาสนวิหารวินเชสเตอร์ (Winchester Cathedral) เป็นอาสนวิหารของคริสตจักรแห่งอังกฤษ ตั้งอยู่ที่เมืองวินเชสเตอร์ เทศมณฑลแฮมป์เชอร์ สหราชอาณาจักร ตัวอาสนวิหารปัจจุบันเริ่มสร้างเมื่อ ค.ศ. 1079 และเสร็จ เมื่อ ค.ศ. 1093
ประวัติ
ตัวอาสนวิหารปัจจุบันเริ่มสร้างเมื่อปี ค.ศ. 1079 ภายใต้การนำของบิชอปวอล์คลิน (Bishop Walkelin) เมื่อวันที่ 8 เมษายน ค.ศ. 1093 นักพรตก็ย้ายจากอาสนวิหารเดิมไปสู่อาสนวิหารใหม่ต่อหน้าผู้มาเข้าร่วมพิธีจากทั่วอังกฤษ
บริเวณที่เก่าที่สุดของอาสนวิหารปัจจุบันคือที่ฝังศพภายใต้วัด (crypt) ซึ่งสร้างเมื่อคริสต์ศตวรรษที่ 11 ในสมัยพระเจ้าวิลเลียมที่ 2 ที่รู้จักกันในนามวิลเลียม รูฟัส (William Rufus) พระราชโอรสในพระเจ้าวิลเลียมที่ 1 ผู้ซึ่งต่อมาถูกฝังไว้ในอาสนวิหารเมื่อวันที่ 11 สิงหาคม ค.ศ. 1100 หลังจากที่สิ้นพระชนม์จากอุบัติเหตุจากการล่าสัตว์ที่ New Forest
หอเตี้ยเหนือจุดตัดระหว่างทางเดินกลางกับแขนกางเขนของโบสถ์เริ่มสร้างเมื่อปี ค.ศ. 1202 เพื่อแทนหอเดิมที่ทลายลงมาเพราะดินบริเวณที่สร้างอาสนวิหารนั้นไม่แน่น ลักษณะของสถาปัตยกรรมของอาสนวิหารเป็นแบบโรมาเนสก์แท้ ถึงแม้การก่อสร้างจะทำต่อมาจนถึงสมัยคริสต์ศตวรรษที่ 14
เมื่อปี ค.ศ. 1394 ก็เริ่มการบูรณะปรับรูปแบบทางเดินกลางที่สร้างแบบโรมาเนสก์โดยอาจารย์ช่างหินวิลเลียม วินฟอร์ด (William Wynford) และทำต่อมาจนถึงคริสต์ศตวรรษที่ 16 รวมทั้งการเพิ่มจรมุข (Ambulatory) เพื่อให้มีเนื้อที่เพียงพอสำหรับนักแสวงบุญที่มาทำการสักการะนักบุญสวิทเธิร์นที่โบสถ์
อารามเซนต์สวิธันคณะเบเนดิกตินถูกยุบเลิกตามการยุบอารามเมื่อปี ค.ศ. 1539 ระเบียงฉันนบถและหอประชุมนักบวชถูกรื้อทิ้งแต่อาสนวิหารยังเป็นอาสนวิหารต่อมา
ระหว่างปีค.ศ. 1905 - ปี ค.ศ. 1912 มีการปฏิสังขรณ์โดย ที จี แจ็คสัน (T.G. Jackson) ที่สำคัญคือการป้องกันไม่ให้อาสนวิหารทรุดลงมาทั้งหลัง พื้นที่สร้างอาสนวิหารเป็นพื้นที่ที่มีน้ำขังทางกำแพงด้านใต้และด้านตะวันออกซึ่งต้องให้นักประดาน้ำวิลเลียม วอลคเคอร์ (William Walker) เอาถุงคอนกรีตเข้าไปอัดไว้ใต้ฐาน 25,000 ถุงและ ก้อน คอนกรีตอีก 115,000 ก้อน และ อิฐอีก 900,000 ก้อน วอลคเคอร์ใช้เวลาดำน้ำ 6 ชั่วโมงต่อวันเป็นเวลา 6 ปี (ค.ศ. 1906 - ปี ค.ศ. 1912) ในสภาพที่มืดมิดและมีความลึกถึง 6 เมตร วิลเลียม วอลคเคอร์จึงเป็นคนที่มีบทบาทสำคัญมากในการอนุรักษ์อาสนวิหารที่เราเห็นกันอยู่ทุกวันนี้ เพื่อเป็นการตอบแทนคุณความดีของวอลคเคอร์  สมเด็จพระราชินีนาถวิคตอเรียพระราชทานเครื่องราชอิสริยาภรณ์ Royal Victorian Order ชั้น MVO ให้แก่วิลเลียม วอลคเคอร์
สแน็ป
"สแน็ป" (Snap) เป็นซิงเกิลเพลงของวรันธร เปานิล ผู้ประพันธ์คำร้อง คือ เพิ่มศักดิ์ พิสิษฐ์สังฆการ, สุดเขต จึงเจริญ, และอนันต์ ดาบเพ็ชรธิกรณ์ ผู้แต่งทำนอง คือ เพิ่มศักดิ์ พิสิษฐ์สังฆการ, สุดเขต จึงเจริญ, อนันต์ ดาบเพ็ชรธิกรณ์, และคชภัค ผลธนโชติ ผู้เรียบเรียง คือ เพิ่มศักดิ์ พิศิษฐ์สังฆการ เพลงนี้ออกจำหน่ายในวันที่ 12 กรกฎาคม พ.ศ. 2559
เพลงนี้ว่าด้วยการแอบชอบใครสักคน หากได้ใกล้ชิด แม้เพียงสั้น ๆ ก็มีความสุข จนอยากจะ "สแน็ป" (บันทึกภาพ) ช่วงเวลานั้นเอาไว้
เพลงนี้เป็นแนวอิเล็กทรอนิกส์และซินธ์ป็อป แต่มีจังหวะเร็วกว่าปรกติเล็กน้อย มีการใช้เครื่องสังเคราะห์เสียงโวโคเดอร์ (Vocoder) ในท่อนหลัง
การตอบรับ
จากการจัดอันดับของซี้ดเอฟเอ็ม เพลง "สแน็ป" ได้อันดับที่ 18 ในผังดนตรีเพลงยอดนิยม 20 เพลงประจำวันที่ 7 สิงหาคม พ.ศ. 2559 ซึ่งวัดจากการออกอากาศของคลื่นวิทยุในกรุงเทพมหานครและปริมณฑลจำนวน 40 สถานี
ไฟเย็น (วงดนตรี)
ไฟเย็น เป็นวงดนตรีเพื่อชีวิตสัญชาติไทย ซึ่งมีเนื้อหาพาดพิงการเมืองไทยและในยุคหลังรัฐประหารในประเทศไทย พ.ศ. 2549 และเนื้อหาเสียดสีสถาบันพระมหากษัตริย์
ราชวงศ์ลอแรน
ราชวงศ์ลอแรน (House of Lorraine) หรือ ราชวงศ์ฮาพส์บวร์ค-ลอแรน เป็นราชวงศ์ที่มีความสำคัญที่สุดและครองอำนาจยาวนานที่สุดราชวงศ์หนึ่งในประวัติศาสตร์ยุโรป ปัจจุบันประมุขของราชวงศ์นี้คือคาร์ล ฟ็อน ฮาพส์บวร์ค ซึ่งดำรงตำแหน่งประมุขแต่เพียงในนามว่าเป็นจักรพรรดิออสเตรีย พระมหากษัตริย์ฮังการี โบฮีเมีย กาลิเซียและโลโดเมเรีย โครเอเชีย อิลลิเรีย และเยรูซาเลม
ไฟเย็น (วงดนตรี)
สมาชิก
สมาชิกปัจจุบัน
อดีตสมาชิก
ประวัติ
วงไฟเย็นเปิดตัวใน พ.ศ. 2554 และร่วมกิจกรรมของแนวร่วมประชาธิปไตยต่อต้านเผด็จการแห่งชาติ โดยแสดงดนตรีสดบนเวที ตลอดจนแสดงตามเวทีเสวนาการเมือง หรืองานรำลึก เช่น กิจกรรมรำลึกวันครบรอบเหตุการณ์ 14 ตุลา ใน พ.ศ. 2556 วงถูกต่อต้านจากกลุ่มบุคคลจำนวนหนึ่งไม่ให้แสดงดนตรีในสถานที่ราชการ
หลังจากเกิดเหตุการณ์รัฐประหารในประเทศไทย พ.ศ. 2557 สมาชิกวงไฟเย็นส่วนหนึ่งถูกคำสั่งคณะรักษาความสงบแห่งชาติ ที่ 5/2557 ให้ไปรายงานตัว ทางวงจึงไม่ได้แสดงอีกในช่วงนี้ ศาลทหารออกหมายจับ นายวัฒน์ วรรลยางกูร นายไตรรงค์ สินสืบผล นายชฤต โยนกนาคพันธุ์ และนายนิธิวัต วรรณศิริ ฐานความผิดขัดคำสั่งให้ไปรายงานตัว ไฟเย็นได้ลี้ภัยทางการเมืองไปผลิตผลงานเพลงและรายการสตรีมต่อต้านเผด็จการทหารในแถบประเทศในภูมิภาคอาเซียน เมื่อปี พ.ศ. 2559 ไฟเย็นได้ทำเพลง ขันแดงแสลงใจ ที่ได้แปลงทำนองมาจาก โบว์แดงแสลงใจ ทำให้มีทั้งคนเห็นด้วยและไม่เห็นด้วยกับเนื้อหาเพลง ด้านพลโท ชัยณรงค์ ประกาศไล่ล่านักร้องหญิงในคลิปให้ได้ โดยถือว่าเป็นภัยทางความมั่นคงภายในประเทศชาติ
19 พฤษภาคม พ.ศ. 2562 กลุ่ม ACT4DEM นำโดยจรรยา ยิ้มประเสริฐ ได้ทำแคมเปญ #SaveFaiyen ล่าชื่อเรียกร้อง UNHCR และรัฐบาลลาว-ฝรั่งเศส ช่วยคุ้มครองให้สมาชิกวงออกไปจากพื้นที่เสี่ยง โดยแฮชแท็ก #SaveFaiyen ได้รับการพูดถึงจนติดเทรนด์อันดับหนึ่งบนทวิตเตอร์ในวันเดียวกัน ปัจจุบันได้ลี้ภัยไปประเทศฝรั่งเศส
5 มีนาคม พ.ศ. 2564 ศูนย์ทนายความเพื่อสิทธิมนุษยชนได้รับแจ้งว่าพอร์ทถูกจับกุมตัวที่บ้านพักในย่านอุดมสุข และถูกแจ้งข้อกล่าวหาตามประมวลกฎหมายอาญา มาตรา 112 และพระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ. 2550 จากการโพสต์เฟซบุ๊ก 3 โพสต์ ตั้งแต่เดือนกรกฎาคม 2559
อัลบั้ม บทเพลง ปฏิวัติประชาธิปไตย (พ.ศ. 2556)
ในรูปแบบซีดี แผ่นที่ 1 แผ่นที่ 2
ในรูปแบบดิจิตอลดาวน์โหลด
อัลบั้ม บทเพลงสู่การเปลี่ยนแปลง (2011-2020) (พ.ศ. 2563)
ในรูปแบบดิจิตอลดาวน์โหลด
กระดังงา (แก้ความกำกวม)
กระดังงา อาจหมายถึง
ตาลน้ำเงิน
ตาลน้ำเงิน (Blue Latan Palm; ) เป็นปาล์มในสกุล Latania เป็นปาล์มเฉพาะถิ่นของหมู่เกาะแมสคารีนในมหาสมุทรอินเดีย ลักษณะเป็นปาล์มต้นเดี่ยว สูงได้ถึง 8 เมตร ลำต้นมีเส้นผ่านศูนย์กลาง 30 เซนติเมตร ใบรูปพัดสีเขียวอมน้ำเงิน ช่อดอกแยกเพศอยู่ต่างต้น ยาว 1.5 เมตร ออกระหว่างกาบใบ ผลรูปไข่ขนาด 5 เซนติเมตร เมื่อสุกมีสีเขียวเข้ม นิยมปลูกเป็นไม้ประดับ
พระเจ้าชังซูแห่งโคกูรยอ
พระเจ้าชังซู (ค.ศ. 394-491) เป็นจักรพรรดิองค์ที่ 20 แห่งอาณาจักรโกคูรยอ เหนือสุดของ สามราชอาณาจักรเกาหลี พระองค์ประสูติในปี ค.ศ. 394 เป็นโอรสองค์โตของ พระเจ้าควังแกโทมหาราช พระองค์เป็นเจ้าชายรัชทายาทในปี ค.ศ. 408 และเมื่อพระราชบิดาเสด็จสวรรคตในปี ค.ศ. 413 พระองค์ขึ้นครองสิริราชสมบัติเมื่อพระชนมายุ 19 พรรษา
อ้างอิง
394490
อาการิ คิโต
อาการิ คิโต ( เกิด 16 ตุลาคม พ.ศ. 2537) เป็นนักพากย์หญิงชาวญี่ปุ่นจากจังหวัดไอชิ มีส่วนเกี่ยวข้องกับโปรฟิต เธอได้เริ่มแสดงเมื่อปี พ.ศ. 2557 หน้าที่หลักของเธอแรกคือรับบทพากย์ในอนิเมะเรื่อง ไทม์โบคัน 24 (พ.ศ. 2559) และได้รับบทพากย์ตัวละครสำคัญและเป็นตัวนำมากขึ้น ในเดือนตุลาคม พ.ศ. 2562 เธอได้เข้าร่วมวงการนักร้องภายใต้ค่ายเพลงโพนีแคนยอน
การก่อการกำเริบสปาตาคิสท์
การก่อการกำเริบสปาตาคิสท์ ยังเป็นที่รู้จักกันคือ การก่อการกำเริบเดือนมกราคม เป็นการนัดหยุดงานทั่วไป (และการสู้รบด้วยอาวุธปืนประกอบไปด้วย) ในประเทศเยอรมนี ตั้งแต่วันที่ 5 ถึง 12 มกราคม ค.ศ. 1919 เยอรมนีได้อยู่ในช่วงกลางของการปฏิวัติหลังสงคราม และสองเส้นทางที่ได้รับรู้ในความก้าวหน้าคือ ประชาธิปไตยสังคมหรือรัฐสภาสาธารณรัฐเช่นเดียวกับหนึ่งเส้นทางที่ถูกสร้างขึ้นโดยบอลเชวิคในรัสเซีย การก่อการกำเริบครั้งนี้เป็นการต่อสู้แย่งชิงอำนาจระหว่างพรรคประชาธิปไตยสังคมแห่งเยอรมนี(SPD) ภายใต้การนำโดยฟรีดริช เอเบิร์ท และกลุ่มคอมมิวนิสต์หัวรุนแรงของพรรคคอมมิวนิสต์เยอรมนีภายใต้การนำโดยคาร์ล ลีพคเน็ชท์และโรซา ลุคเซิมบวร์ค ที่ได้ก่อตั้งเมื่อก่อนหน้านี้และนำสันนิบาติสปาตาคิสท์(Spartakusbund) การต่อสู้แย่งชิงอำนาจครั้งนี้เป็นผลมาจากการสละราชบังลังก์ของจักรพรรดิวิลเฮ็ล์มที่ 2 แห่งเยอรมนี และการลาออกของนายกรัฐมนตรี มัคซีมีลีอานแห่งบาเดิน ซึ่งได้มอบอำนาจไปยังเอเบิร์ท ในฐานะที่เป็นผู้นำของพรรคที่ใหญ่ที่สุดในรัฐสภาเยอรมัน การก่อการกำเริบที่คล้ายกันได้เกิดขึ้นและถูกปราบปรามในเบรเมิน, รูร์, ไรน์ลันท์, ซัคเซิน, ฮัมบวร์ค, ทือริงเงิน และบาวาเรีย และอีกครั้งของการสู้รบบนถนนที่รุนแรงกว่าที่เกิดขึ้นในกรุงเบอร์ลินในเดือนมีนาคม ซึ่งนำไปสู่ความท้อแท้อย่างกว้างขวางด้วยรัฐบาลไวมาร์
อาชิกางะ โยชิโมจิ
อาชิกางะ โยชิโมจิ โชกุนคนที่ 4 แห่ง รัฐบาลโชกุนอาชิกางะ ดำรงตำแหน่งระหว่าง ค.ศ. 1394 - 1423
ประวัติ
โชกุนโยะชิโมะชิเกิดเมื่อปีค.ศ. 1386 เป็นบุตรชายคนโตของโชกุนอะชิกะงะ โยะชิมิสึ   ซึ่งเกิดกับภรรยาน้อยคือนางฟุจิวะระ โนะ โยะชิโกะ มีน้องชายร่วมมารดาคือ อะชิกะงะ โยะชิโนะริ  เนื่องจากโยะชิโมะชิเป็นบุตรชายคนโตของโชกุนโยะชิมิสึจึงได้รับการวางตัวให้เป็นผู้สืบทอดตำแหน่งโชกุน ในค.ศ. 1394 โชกุนโยะชิมิสึผู้เป็นบิดาได้สละตำแหน่งโชกุนให้แก่โยะชิโมะชิ โยะชิโมะชิจึงขึ้นดำรงตำแหน่งโชกุนเมื่ออายุเพียงแปดปี ในขณะที่โยะชิมิสึดำรงตำแหน่งเป็นอดีตโชกุนหรือโอโงะโชะ  แม้ว่าจะขึ้นดำรงตำแหน่งโชกุนแต่เนื่องจากโยะชิโมะชิยังเยาว์ อำนาจการปกครองจึงยังคงอยู่ที่โอโงะโชะโยะชิมิสึ จนกระทั่งโอโงะโชะโยะชิมิสึถึงแก่อสัญกรรมเมื่อค.ศ. 1408 โชกุนโยะชิโมะชิจึงขึ้นมามีอำนาจอย่างเต็มที่ โชกุนโยะชิโมะชิมีความสัมพันธ์ที่ไม่สู้ดีนักกับบิดาของตนคือโอโงะโชะโยะชิมิสึ โอโงะโชะโยะชิมิสึโปรดปรานอะชิกะงะ โยะชิซึงุ  น้องชายต่างมารดาของโชกุนโยะชิโมะชิเป็นอย่างมาก
ในค.ศ. 1409 จีนราชวงศ์หมิงส่งคณะทูตมายังรัฐบาลโชกุนที่เมืองเกียวโตแต่โชกุนโยะชิโมะชิกลับปฏิเสธไม่รับทูต ฝ่ายจีนยังคงพยายามที่จะส่งคณะทูตมาอีกหลายครั้งแต่ไม่ประสบผล โชกุนโยะชิโมะชิดำเนินนโยบายที่ตรงกันข้ามโชกุนโยะชิมิสึผู้เป็นบิดาในการตัดสัมพันธ์กับราชวงศ์หมิง แม้ว่าโชกุนโยะชิโมะชิยังคงธำรงความสัมพันธ์กับราชวงศ์โชซ็อนของเกาหลีเอาไว้
ในค.ศ. 1398 พระเจ้าแทโจแห่งโชซ็อนทรงส่งราชทูตพัคทงชี (Pak Tong-chi) เข้ามาเจริญสัมพันธไมตรีกับญี่ปุ่น เพื่อประสานความร่วมมือในการปราบปรามโจรสลัดญี่ปุ่น หรือ วะโก   ซึ่งปล้นสะดมเมืองท่าต่างๆของจีนและเกาหลีสร้างความเสียหาย ซึ่งรัฐบาลโชกุนอะชิกะงะได้ตอบรับคำเสนอแต่การปราบปรามโจรสลัดญี่ปุ่นเป็นไปอย่างไม่คืบหน้า จนกระทั่งในค.ศ. 1419 พระเจ้าแทจงทรงตัดสินพระทัยส่งทัพเรือเกาหลีนำโดยแม่ทัพ ลีจงมู (Yi Jong-mu) เข้ารุกรานเกาะสึชิมะเพื่อปราบปรามโจรสลัดญี่ปุ่น เรียกว่า การรุกรานปีโอเอ แม่ทัพลีจงมูนำทัพเรือเกาหลีเข้ารุกรานและปล้มสะดมเกาะสึชิมะ จากนั้นรัฐบาลโชกุนฯและราชสำนักโชซ็อนจึงเจรจาสงบศึก
ในภูมิภาคคันโต มีผู้สำเร็จราชการแทนโชกุนเรียกว่า คันโตคุโบ  ซึ่งพำนักอยู่ที่เมืองคะมะกุระและมีอำนาจเหนือซะมุไรในภูมิภาคคันโตและภาคตะวันออกทั้งมวล ด้วยอำนาจอันมหาศาลของคันโตคุโบ ทำให้คันโตคุโบกลายเป็นคู่แข่งทางการเมืองของรัฐบาลโชกุนที่เมืองเกียวโต ในค.ศ. 1416 คันโตคุโบอะชิกะงะ โมะชิอุจิ เกิดความขัดแย้งกับอุเอะซุงิ เซ็งชู  ซึ่งเป็นข้ารับใช้ของโมะชิอุจิเอง อุเอะซุงิ เซ็งชู จึงก่อการกบฎยกทัพเข้ายึดเมืองคะมะกุระ ทำให้คันโตคุโบโมะชิอุจิต้องหลบหนีออกจากเมืองคะมะกุระ ในค.ศ. 1417 โชกุนโยะชิโมะชิส่งทัพของรัฐบาลโชกุนฯเข้ายึดเมืองคะมะกุระคืนจากอุเอะซุงิเซ็งชูได้สำเร็จ และช่วยเหลือให้คันโตคุโบโมะชิอุจิกลับเข้าเมืองตามเดิม และเนื่องจากอุเอะซุงิ เซ็งชู นั้นเป็นพ่อตาของอะชิกะงะ โยะชิซึงุ น้องชายต่างมารดาและคู่แข่งทางการเมืองของโชกุนโยะชิโมะชิ โชกุนโยะชิโมะชิจึงตั้งข้อหาน้องชายของตนว่าเป็นกบฎและส่งคนไปสังหารโยะชิซึงุในค.ศ. 1418
ค.ศ. 1423 โชกุนโยะชิโมะชิ สละตำแหน่งให้แก่บุตรชายของตนคือ อะชิกะงะ โยะชิกะซุ ขึ้นเป็นโชกุนคนต่อมา ส่วนอดีตโชกุนโยะชิโมะชิดำรงตำแหน่งเป็นโอโงะโชะเฉกเช่นเดียวกับบิดา แต่ทว่าโชกุนโยะชิกะซุดำรงตำแหน่งโชกุนได้เพียงสองปีก็ถึงแก่อสัญกรรมในค.ศ. 1425 โอโงะโชะโยะชิโมะชิจึงต้องกลับมาทำหน้าที่ของโชกุนอีกครั้ง หลังจากนั้นอีกสามปี โอโงะโชะโยะชิโมะชิก็ถึงแก่อสัญกรรมในค.ศ. 1428 อะชิกะงะ โยะชิโนะริ ผู้เป็นน้องชาย จึงขึ้นดำรงตำแหน่งโชกุนต่อมา
แหล่งข้อมูลอื่น
1386 1428
กาวฏิอาฏฏัม
กาวฏิอาฏฏัม (காவடி ஆட்டம்) หรือ กาวฏิยาฏฏัม (കാവടിയാട്ടം) เป็นการพลีตนและพิธีบูชาที่ประกอบในพิธีบูชา (ยัญ) โดยผู้ศรัทธาในพระขันธกุมาร เทพเจ้าแห่งการสงครามในคติฮินดู พิธีกาวฏิอาฏฏัมเป็นส่วนสำคัญของเทศกาลไทปูซัม โดย กาวฏิ ("ภาระ") ในที่นี้หมายถึงภาระที่ศรัทธาชนได้ภาวนาร้องขอให้พระขันธกุมารทรงช่วย การทำกาวฏิอาฏฏัม ซึ่งแปลว่า "การร่ายรำด้วยภาระ" จึงเป็นการชำระบุญคุณหรือภาระที่ได้ติดไว้ให้พระขันธกุมารทรงช่วย
ในวันเทศกาลไทปูซัม ผู้ศรัทธาในพระขันธกุมารจะเดินทางไปตามเส้นทางจาริกแสวงบุญที่มีกำหนดไว้ และขนหรือถือ "ภาระ" (กาวฏิ) ชนิดต่าง ๆ ขณะเดินทางไปด้วย กาวฏิรูปแบบที่ง่ายที่สุดเช่นการแยกหม้อนม (ปาลกาวฏิ; pal kavadi) และอาจมีไปถึงการใช้ของมีคมทิ่มแทงทะลุส่วนต่าง ๆ ของร่างกาย ซึ่งมีหลายรูปแบบและความหนัก รูปแบบที่ยิ่งใหญ่ที่สุดของการทิ่มร่างกายด้วยของมีคมเรียกว่า เวลกาวฏิ (vel kavadi) คือการทิ่ม เวล (หอก) ทะลุผิวหนังบริเวณอกและหลังรวม 108 ชิ้น หอกเหล่านี้จะถูกดัดเพื่อประกอบตั้งแท่นบูชา ประดับด้วยดอกไม้และขนนกยูงที่มีน้ำหนักมากและอาจสูงได้เป็นเมตร นอกจากนี้อาจพบการเดินลุยไฟและการถูกเฆี่ยนด้วยแส้เช่นกัน เชื่อกันว่าผู้เข้าร่วมการถือรับกาวฏินี้เข้าสู่สภาวะถูกสะกดจิต, ไม่รับรู้ความเจ็บปวด, ไม่มีเลือดไหล และจะไม่มีรอยแผลเกิดขึ้น
เปเนโลเป กรุซ
เปเนโลเป กรุซ ซันเชซ (Penélope Cruz Sánchez) เกิดเมื่อวันที่ 28 เมษายน ค.ศ. 1974 เป็นนักแสดงชาวสเปน เธอได้รับเสียงวิจารณ์ทางบวกเมื่อครั้งยังเป็นนักแสดงวัยรุ่นจากผลงานแสดงเรื่อง Jamón, Jamón, La Niña de tus ojos และ Belle époque เธอแสดงในหนังอเมริกันหลายเรื่องอย่างเช่น Blow, Vanilla Sky, และ Bandidas
ครูซเคยได้รับรางวัลโกยา 3 รางวัล, รางวัลยูโรเปียนฟิล์ม 2 รางวัล, รางวัลปาล์มทองคำสาขานักแสดงยอดเยี่ยม และรางวัลแบฟตาใน ค.ศ. 2009 เธอยังได้รับการเสนอชื่อเข้าชิงรางวัลออสการ์ในสาขานักแสดงหญิงสมทบยอดเยี่ยมในภาพยนตร์ของวูดดี อัลเลน เรื่อง Vicky Cristina Barcelona ซึ่งเธอเคยได้รับการเสนอชื่อเข้าชิงในสาขานักแสดงหญิงยอดเยี่ยมมาแล้วใน ค.ศ. 2006 และเธอได้รับรางวัลแบฟตาสาขานักแสดงสมทบหญิงยอดเยี่ยม
ด้านชีวิตส่วนตัว เธอสมรสกับนักแสดงฆาบิเอร์ บาร์เดม ในเดือนกรกฎาคม ค.ศ. 2010 ที่บาฮามาส และมีบุตรด้วยกัน 2 คน คือ เลโอ เอนซินัส กรุซ (เกิด 22 มกราคม 2011) และลูนา เอนซินัส กรุซ (เกิด 22 กรกฎาคม 2013)
แหล่งข้อมูลอื่น
1974
นีโมนิค
นีโมนิค เป็นคำอ่านทับศัพท์จากคำว่า Mnemonic ซึ่งมีรากศัพท์มาจากภาษากรีกโบราณ ตามพจนานุกรมภาษาอังกฤษแปลว่า สิ่งที่ช่วยให้จำได้ เช่น สูตร กฎ
เห็นชื่อฝรั่งๆ อย่างนี้แต่ความจริงแล้วในประเทศไทยมีการให้เทคนิคนี้นำมาใช้ในชีวิตประจำวันไม่น้อย มีดังต่อไปนี้
ปัญจรักษา
ปัญจรักษา เป็นเทพผู้พิทักษ์ 5 องค์ตามความเขื่อของชาวเนปาล
รายชื่อเทพ
เทพทั้ง 5 องค์นี้ได้แก่
กีฬากระโดดน้ำในโอลิมปิกฤดูร้อน 2020 – สปริงบอร์ด 3 เมตร หญิงคู่
การแข่งขันกีฬากระโดดน้ำในโอลิมปิกฤดูร้อน 2020 – สปริงบอร์ด 3 เมตร หญิงคู่ เป็น 1 ใน 8 รายการแข่งขันกระโดดน้ำที่โตเกียว ประเทศญี่ปุ่น จะจัดขึ้นที่ศูนย์กีฬาทางน้ำโตเกียว ครั้งนี้จัดการแข่งขันกีฬากระโดดน้ำในโอลิมปิกเป็นครั้งที่ 26 ในโอลิมปิกฤดูร้อน
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
วรรณา สวัสดิ์ศรี
วรรณา สวัสดิ์ศรี (เกิดใน พ.ศ. 2486) เป็นนักเขียนชาวไทยที่แต่งภายใต้นามปากกา ศรีดาวเรือง โดยเป็นลูกสาวของพนักงานรถไฟกับคนค้าในตลาดที่จังหวัดพิษณุโลก มีชื่อเกิดว่า วรรณา ทรรปนานนท์ เธอเรียนไม่จบเพราะปัญหาเศรษฐกิจของครอบครัว และไปทำงานที่กรุงเทพตอนอายุ 12 ขวบ ในช่วง พ.ศ. 2516 ถึง 2519 เธอแต่งเรื่องสั้นหลายเรื่องเกี่ยวกับชีวิตของคนจนและผู้ที่ไม่ได้รับสิทธิพิเศษในสังคมไทย เรื่องราวของเธอกลายเป็นบทบาทสำคัญในการพัฒนาแนววรรณกรรมเพื่อชีวิตของไทย ใน พ.ศ. 2526 ชุดสะสมเหล่าถูกเผยแพร่ภายใต้ชื่อ แก้วหยดเดียว เรื่องต่อมาที่เธอได้แต่งในนามศรีดาวเรืองได้แก่ มัทรี (2530) และ แม่สาลู (2536) ที่มีเนื้อหาเกี่ยวกับปัญหาทางเพศ ผลงานของเธอถูกแปลไปเป็นภาษาอังกฤษ, ฝรั่งเศส, เยอรมัน, เดนมาร์ก, โปรตุเกส และญี่ปุ่น
เธอแต่งงานกับสุชาติ สวัสดิ์ศรี บรรณาธิการ นักเขียน และศิลปินคนสำคัญของไทย
อ้างอิง
1943
อุทยานแห่งชาติภูซาง
อุทยานแห่งชาติภูซาง อยู่ในเขตอำเภอภูซาง จังหวัดพะเยา และอำเภอเทิง จังหวัดเชียงรายเป็นอุทยานแห่งชาติที่มีอาณาเขตติดต่อประเทศลาว และเป็นพื้นที่มีความอุดมสมบูรณ์ของทรัพยากรป่าไม้และสัตว์ป่า
การจัดตั้ง
วันที่ 2 พฤศจิกายน 2543 ได้มีพระราชกฤษฎีกากำหนดบริเวณที่ดินป่าน้ำหงาวฝั่งซ้าย ในท้องที่ตำบลตับเต่า ตำบลหงาว อำเภอเทิง จังหวัดเชียงราย และป่าน้ำเปื๋อย ป่าน้ำหย่วน และป่าน้ำลาว ในท้องที่ตำบลภูซาง ตำบลทุ่งกล้วย กิ่งอำเภอภูซาง อำเภอเชียงคำ และตำบลร่มเย็น ตำบลแม่ลาว อำเภอเชียงคำ จังหวัดพะเยา ให้เป็นอุทยานแห่งชาติภูซาง
ลักษณะภูมิประเทศ
ภูมิประเทศ อุทยานแห่งชาติภูซาง มีพื้นที่เป็นเทือกเขาสลับซับซ้อนติดเขตแดนสาธารณรัฐประชาธิปไตยประชาชนลาว มีความสูงตั้งแต่ 440-1,548 เมตรจากระดับน้ำทะเลปานกลาง ยอดเขาที่สูงที่สุด คือ ยอดเขาดอยผาหม่น มีความสูงประมาณ 1,548 เมตรจากระดับน้ำทะเลปานกลาง เป็นแหล่งต้นน้ำลำธารของแม่น้ำลาว น้ำหงาว น้ำเปื๋อย น้ำบง และน้ำญวน เพื่อหล่อเลี้ยงพื้นที่เกษตรกรรมของประชาชนในเขต อำเภอภูซาง อำเภอเชียงคำ จังหวัดพะเยา และ อำเภอเทิง จังหวัดเชียงราย อาณาเขตติดต่อด้านทิศเหนือ อำเภอเทิง จังหวัดเชียงราย อาณาเขตติดต่อด้านทิศใต้ อำเภอเชียงคำ จังหวัดพะเยา อาณาเขตติดต่อด้านทิศตะวันออก สาธารณรัฐประชาธิปไตยประชาชนลาว อาณาเขตติดต่อด้านทิศตะวันตก อำเภอภูซาง
น้ำตกภูซาง เป็นน้ำตกชั้นเดียว ซึ่งตกลงสู่แอ่งน้ำเบื้องล่างสูงประมาณ 25 เมตร น้ำตกภูซางเป็นน้ำตกที่เป็นกระแสน้ำอุ่น มีอุณหภูมิประมาณ 35 องศาเซลเซียส
ลักษณะภูมิอากาศ
ภูมิอากาศ แบ่งได้ 3 ฤดู
พืชพรรณและสัตว์ป่า
สภาพป่าในพื้นที่อุทยานแห่งชาติภูซาง มีความหลากหลายของชนิดป่า ซึ่งสามารถจำแนกเป็นชนิดป่าต่าง ๆ โดยอาศัยปัจจัยทางสภาพภูมิประเทศ สภาพภูมิอากาศ ลักษณะดินและลักษณะของพืชพรรณที่ขึ้นอยู่ได้ 5 ชนิด ดังนี้
สัตว์ป่า ในเขตพื้นที่อุทยานแห่งชาติภูซางมีสัตว์ป่าหลายชนิด เช่น เลียงผา กวาง เก้ง หมูป่า ลิง ค่าง ชะนี กระจง หมาใน ไก่ป่า ไก่ฟ้า กระรอก อีเห็น กระแตเหนือ และนกชนิดต่าง ๆ ที่พบเห็นมากกว่า 150 ชนิด และสัตว์เลื้อยคลาน เช่น ตะกวด เต่าปูลู ตัวนิ่ม งูชนิดต่าง ๆ เป็นต้น ซึ่งอุทยานแห่งชาติภูซางได้กำหนดให้ เต่าปูลู เป็นสัญลักษณ์ประจำอุทยานแห่งชาติภูซาง
การเดินทาง
อุทยานแห่งชาติภูซางอยู่ห่างจากจังหวัดพะเยาประมาณ 96 กิโลเมตร ไปตามเส้นทาง พะเยา -ดอกคำใต้-จุน-เชียงคำ (ทางหลวงหมายเลข 1021) และอยู่ห่างจากอำเภอเชียงคำประมาณ 20 กิโลเมตร โดยจากเชียงคำ ก่อนถึงโรงเรียนภูซางวิทยาคม เลี้ยวขวาเข้ามา (หมายเลขทางหลวง 1093) ผ่านที่ว่าการอำเภอภูซาง หรือเดินทางจากจังหวัดเชียงราย-เทิง-เชียงคำ ระยะทางประมาณ 100 กิโลเมตร ตามทางหลวงหมายเลข 1021 หากเดินทางโดยรถโดยสารประจำทางจากพะเยา ถึงอำเภอเชียงคำ หรือจาก เชียงราย แล้วต่อรถโดยสารประจำทางขนาดเล็กสายเชียงคำ-บ้านฮวก รถจะผ่านที่ทำการอุทยานแห่งชาติภูซาง
บริษัทรถไฟฮกไกโดใต้
บริษัทรถไฟฮกไกโดใต้ (道南いさりび鉄道株式会社; South Hokkaido Railway Company) เป็นบริษัทรถไฟภาคที่สามที่ตั้งอยู่ในเฮาโกดาเตะ จังหวัดฮกไกโด ประเทศญี่ปุ่น
โดยกรรมสิทธิ์ในหุ้นแบ่งตามสัดส่วน ดังนี้
สายโดนันอิซาริบิเท็ตสึโด
บริษัทเข้าควบคุมการดำเนินงานผู้โดยสารสายเอซาชิของบริษัทรถไฟฮกไกโด (เจอาร์ ฮกไกโด) ระหว่างสถานีรถไฟคิโกไนและสถานีรถไฟโกเรียวกากุหลังจากเริ่มดำเนินการฮกไกโดชิงกันเซ็งเมื่อวันที่ 26 มีนาคม ค.ศ. 2016 จากนั้นจึงเปลี่ยนชื่อเป็นสายโดนันอิซาริบิเท็ตสึโด (道南いさりび鉄道線)
สถานี
ทุกสถานีอยู่ในจังหวัดฮกไกโด
ราง: ∥: รางคู่, ∨: รางคู่สิ้นสุด, ◇: มีจุดสับราง |: ไม่มีจุดสับราง
ประวัติ
บริษัทนี้ได้รับการก่อตั้งขึ้นเมื่อวันที่ 21 กรกฎาคม ค.ศ. 2005 ในชื่อฮกไกโดชีกิเฮโกไซไรเซ็งจุนบิคาบูชิกิไกฉะ (北海道道南地域並行在来線準備株式会社) ครั้นวันที่ 24 ธันวาคม ค.ศ. 2014 ได้มีการประกาศชื่อปัจจุบัน และเมื่อวันที่ 22 มีนาคม ค.ศ. 2015 ได้มีการเปิดตัวโลโก้ โดยเริ่มมีรายได้จากการให้บริการในเดือนมีนาคม ค.ศ. 2016 ควบคู่ไปกับการเปิดตัวของฮกไกโดชิงกันเซ็ง
แสนหวี
แสนหวี (သိန္နီ) เป็นเมืองหนึ่งทางตอนเหนือของรัฐฉาน ประเทศพม่า ตั้งอยู่ใกล้กับฝั่งเหนือของแม่น้ำตู้ ห่างจากเมืองล่าเสี้ยวไปทางทิศเหนือ 28 ไมล์ ที่ความสูง 2,100 ฟุตเหนือระดับน้ำทะเล ปัจจุบันเป็นศูนย์กลางของอำเภอแสนหวีในจังหวัดล่าเสี้ยว
ฌอร์ฌ บรัก
ฌอร์ฌ บรัก (George Braque) เป็นศิลปินในคติโฟวิสต์และต่อมาในบาศกนิยม บรักเกิดเมื่อวันที่ 13 พฤษภาคม ค.ศ. 1882 เติบโตในเมืองเลออาฟร์ (Le Havre) และเริ่มศึกษาศิลปะที่โรงเรียนศิลปะในเมืองนี้เมื่ออายุ 17 ปี เขาได้รับการฝึกฝนเป็นช่างทาสีและตกแต่งบ้านเหมือนพ่อและปู่ของเขา บรักมุ่งมั่นจะเป็นมัณฑนากรมากกว่าจิตรกร เขาใช้เวลากลางวันทำงาน และในช่วงเย็นก็ได้เรียนทักษะงานจิตรกรรมด้วยตั้งแต่ปี 1897-1899 ในปีถัดมาเขาก็ได้ย้ายเข้าสู่กรุงปารีสเพื่อศึกษาต่อ และเมื่อชีวิตของเขาก็ได้มาพบกับดูฟีและฟิทซ์ ศิลปินในคติโฟวิสต์ ทำให้เขาหันเหสู่การสร้างสรรค์จิตรกรรมและรวมกลุ่มกับศิลปินคติโฟวิสต์
คติโฟวิสต์
งานเริ่มแรกของบรักนั้นเป็นงานแบบอย่างลัทธิประทับใจ แต่หลังจากที่เขาได้เห็นผลงานของกลุ่มคติโฟวิสต์ ซึ่งในตอนนั้นบรักเป็นศิษย์ของลิออง บองนาท์ ที่เอกอลเดโบซาร์ ซึ่งที่นี่เขาได้พบกับดูฟี และ ฟิทซ์ ผู้ที่เป็นชาวเมืองเลออาฟร์เช่นเดียวกัน และทั้งคู่ต่างสนใจและปฏิบัติตามหลักของคติโฟวิสต์ จึงโน้มน้าวบรักให้เข้าร่วมกลุ่มด้วย ซึ่งตัวของบรักเองก็มีความประทับใจในผลงานของศิลปินกลุ่มนี้อยู่แล้ว เมื่อคราวเปิดงานแสดงเป็นครั้งแรกที่ ซาลงโดตอน (Salon d’Automme) เขาจึงเข้าร่วมกลุ่มทำการวาดภาพตามหลักของคติโฟวิสต์ และในระยะเวลาไม่กี่ปีที่เข้ามาสู่วงการศิลปะ บรักประสบความสำเร็จด้านการเงินจากการจำหน่ายภาพได้มากคนหนึ่ง เพราะเป็นคนมีฝีมือและเทคนิคดี เห็นได้จาก ในค.ศ. 1907 บรักประสบความสำเร็จในการแสดงผลงานแบบโฟวิสต์ ซึ่งคาห์น ไวเลอร์ นักธุรกิจศิลป์ผู้สนับสนุนศิลปะร่วมสมัย ได้ทำสัญญาผูกขาดซื้องานของบรักทั้งหมด อีกทั้งยังช่วยจัดงานแสดงส่วนตัวเป็นครั้งแรกที่หอศิลป์ของเขาเองอีกด้วย
รูปแบบของบรักค่อย ๆ มีวิวัฒนาการไปอย่างช้า ๆ โดยได้รับอิทธิพลจากผลงานเก่า ๆ ของปอล เซซาน ที่ซาลงโดตอน และเกิดผลกระทบอย่างมากต่อศิลปินล้ำยุคในปารีส และในปีเดียวกันนี้อาปอลีแนร์ ผู้เป็นนักวิจารณ์และกวีคนสำคัญคนหนึ่ง ได้แนะนำบรักให้รู้จักกับปาโบล ปีกัสโซ และทั้งสองต่างสนิทสนมจนกลายเป็นเพื่อนรักในระยะเวลาอย่างรวดเร็ว และต่างช่วยกันค้นคิดหาแนวทางศิลปกรรมแนวใหม่ อีกทั้งยังร่วมมือศึกษาและทำงานร่วมกันบ่อยครั้ง จนทำให้เกิดลัทธิใหม่อย่างบาศกนิยมขึ้นมาในที่สุด
บาศกนิยม
งานจิตรกรรมของบรักในปี 1908-1913 ได้แสดงให้เห็นถึงความสนใจใหม่ของบรักในเรื่องของรูปทรงเรขาคณิตและทัศนียภาพที่เกิดขึ้นพร้อมๆกัน ซึ่งเขาทำการศึกษาอย่างจริงจังเกี่ยวกับผลกระทบจากการใช้แสงและทัศนียวิทยา ในภาพวาดคนเปลือยของเขาระยะนี้เน้นให้เห็นถึงการเอาใจใส่ในโครงสร้างของรูปทรงอย่างชัดเจน รูปร่างมีความง่ายและตัดเส้นรอบนอกด้วยรูปสีดำ หนักและหนา พื้นหลังภาพมีรายละเอียดปรากฏเป็นรูปเหลี่ยมใหญ่ มีแง่มุม ซึ่งในระหว่างปี ค.ศ. 1908-1909 นั้นเขาได้วาดภาพทิวทัศน์ไว้หลายภาพ โดยเริ่มต้นจากหลักความคิดของพอล เซซาน แล้วค่อยพัฒนาเข้าสู่หลักทฤษฎีของลัทธิคิวบิสม์ เช่น หลีกเลี่ยงการใช้หลักเกณฑ์เก่าๆ ที่ทำให้ภาพเกิดมิติและรูปวัตุในช่องว่าง เขาได้สร้างภาพให้เต็มไปด้วยพื้นระนาบ มีการใช้เส้นแบบเรขาคณิต ไม่เพียงเท่านั้น เขากับปิกัสโซ ร่วมมือกันคิดค้นให้ลึกซึ้งลงไปอีก มีการวิเคราะห์ความเป็นนามธรรมของรูปทรง ทั้งคู่ได้ถึงจุด เฮอเมทิคสไตล์ (Hermetic Style) คือรูปทรงที่ทึบตัน ประมาณปี ค.ศ. 1911
บรักถือได้ว่าเป็นจิตรกรคนแรกที่นำตัวหนังสือมาใช้กับภาพจิตรกรรม ซึ่งอาจมีผู้ทำมาก่อนแต่ไม่เด่นชัดมากเท่านี้ เห็นได้จากภาพชื่อ “ชาวโปรตุเกส” ที่วาดขึ้นในปี ค.ศ. 1911 ส่วนการใช้เศษวัสดุต่างๆเช่น กระดาษ ผ้า หรือที่เรียกกันว่า งานคอลลาจ นั้น ได้ใช้ในปีถัดมา ซึ่งบรักสามารถผสมสิ่งที่อ่านได้ เช่น ตัวหนังสือ เข้ากับความจริงอันเป็นรูปธรรมปรากฏในผลงาน ทั้งยังเพิ่มคุณค่าในด้านความงามแบบมัณฑนศิลป์ หรือแบบศิลปะตกแต่ง ดังเช่นการใช้กระดาษที่หยาบหรือมีลวดลายต่างๆกัน เพิ่มรอยพื้นผิว (texture) ทำให้ผลงานของเขานั้นดูสนุกตามากยิ่งขึ้น และเมื่อต้นปี ค.ศ. 1930 ความเคลื่อนไหวของลัทธิคิวบิสม์เบาลง เมื่อศิลปะนิยมแบบเซอเรียลลิสม์ได้รับความนิยมแทนที่ ในขณะที่ผลงานของปิกัสโซหันเหไปทำงานตามแนวลัทธิใหม่ แต่บรักยังคงยืนหยัดทำงานแนวคิวบิสม์ต่อไป นอกจากนี้ยังหันไปทำงานประติมากรรมด้วย ส่วนมากจะเป็นภาพของสัตว์ต่างๆ เช่น ม้า ปลา เป็นงานชิ้นเล็กๆ และมีลักษณะแบนซึ่งให้ความงามแบบเรียบๆ และมีเสน่ห์ ได้รับความนิยมจากนักออกแบบที่ระลึกนำไปดัดแปลงเป็นศิลปะตกแต่งบ้าน
สงครามโปแลนด์-ลิทัวเนีย-ทิวทัน
สงครามโปแลนด์-ลิทัวเนีย-ทิวทัน หรือ มหาสงคราม (Wielka Wojna, Polish–Lithuanian–Teutonic War หรือ Great War) เป็นสงครามที่เกิดขึ้นระหว่างปี ค.ศ. 1409 จนถึงปี ค.ศ. 1411 ระหว่างราชอาณาจักรโปแลนด์และอาณาจักรแกรนด์ดยุคแห่งลิทัวเนียฝ่ายหนึ่ง และ อัศวินทิวทันอีกฝ่ายหนึ่ง สงครามจบลงด้วยการลงนามในสนธิสัญญาธอร์นครั้งที่หนึ่งหลังจากฝ่ายอัศวินทิวทันได้รับความพ่ายแพ่อย่างย่อยยับในยุทธการกรุนวอลด์ (Battle of Grunwald) และทำให้สูญเสียอำนาจต่างๆ ที่เคยมีก่อนสงครามโดยไม่มีโอกาสได้ฟื้นตัวขึ้นอีกหลังจากนั้น
สาเหตุ
ในปี ค.ศ. 1385 พระราชบัญญัติสหภาพเครโวมีผลในการรวมราชบัลลังก์ระหว่างโปแลนด์และลิทัวเนียโดยการเสกสมรสระหว่างโยไกลา แกรนด์ดยุคแห่งลิทัวเนียและราชินีเจดวิกาผู้ครองโปแลนด์ที่มีผลในการเปลี่ยนแปลงความสมดุลทางอำนาจ ทั้งโปแลนด์และลิทัวเนียทราบว่าการรวมตัวกันเท่านั้นที่จะสามารถหยุดยั้งการขยายอำนาจของอัศวินทิวทันได้ โยไกลายอมรับนับถือคริสต์ศาสนาและขึ้นครองราชย์เป็นสมเด็จพระเจ้าวลาดิสเลาสที่ 2 ยากีลโลแห่งโปแลนด์ การเปลี่ยนไปนับถือคริสต์ศาสนาของลิทัวเนียทำให้จุดประสงค์ของในการต่อต้านเพกันของอัศวินทิวทันหมดความหมาย
แต่ในปี ค.ศ. 1398 อัศวินทิวทันก็ยังคงดำเนินการรุกรานอาณาจักรต่างๆ ในโปแลนด์และลิทัวเนียทั้งที่ได้เปลี่ยนมาเป็นคริสเตียนแล้ว แต่ขณะนั้นโปแลนด์และลิทัวเนียก็ต้องยอมรับการรุกราน เพราะยังไม่มีทางต่อสู้เพราะไม่มีความพร้อมเพรียงทางทหารในการต่อต้านอัศวินทิวทัน แต่มาพ่ายแพ้ในยุทธการกรุนวอลด์ เมื่อวันที่ 15 กรกฎาคม ค.ศ. 1410 ในการต่อสู้กับกองทัพโปแลนด์-ลิทัวเนียที่นำโดยสมเด็จพระเจ้าวลาดิสเลาสที่ 2 ยากีลโลแห่งโปแลนด์
ประชาคมฝรั่งเศสแห่งเบลเยียม
ประชาคมฝรั่งเศสแห่งเบลเยียม (French Community of Belgium; Communauté française de Belgique; Franse Gemeenschap van België; Französische Gemeinschaft Belgiens) หรือ ประชาคมฝรั่งเศส (French Community; Communauté française; Franse Gemeenschap; Französische Gemeinschaft) หรือเรียกอย่างไม่เป็นทางการได้ว่า สหพันธ์วอลโลเนีย-บรัสเซลส์ (Wallonia-Brussels Federation; Fédération Wallonie-Bruxelles; Federatie Wallonië-Brussel; Föderation Wallonie-Brüssel) เป็นหนึ่งในสามประชาคมอย่างเป็นทางการของเบลเยียม (ร่วมกับประชาคมเฟลมิชและประชาคมผู้พูดภาษาเยอรมันแห่งเบลเยียม) มีอำนาจหน้าที่รับผิดชอบชาวเบลเยียมผู้ใช้ภาษาฝรั่งเศสเป็นภาษาหลัก (มิใช่ชาวฝรั่งเศสที่พำนักอยู่ในเบลเยียม) บางครั้งจึงเรียกว่า ประชาคมผู้พูดภาษาฝรั่งเศสแห่งเบลเยียม เพื่อความชัดเจน ประชาคมฯ มีสภาและรัฐบาลปกครองเป็นของตนเอง โดยสภาของประชาคมฯ ประกอบด้วยสมาชิกจากสภาวอลลูนและสภาของแคว้นนครหลวงบรัสเซลส์
ธงสัญลักษณ์ของประชาคมฝรั่งเศสแห่งเบลเยียมใช้ธงสัญลักษณ์ของแคว้นวอลลูนที่ซึ่งกว่าร้อยละ 80 ของประชากรใช้ภาษาฝรั่งเศสในการดำรงชีพ โดยมีเมืองหลวงของประชาคมฯ อยู่ที่นครบรัสเซลส์
ความสำคัญ
ประชาคมฝรั่งเศสแห่งเบลเยียมประกอบด้วยประชากรชาวเบลเยียมกว่า 4.3 ล้านคน ในจำนวนนี้
ส่วนประชากรที่ใช้ภาษาฝรั่งเศสเป็นหลักซึ่งอาศัยอยู่ในแคว้นเฟลมิชนั้นไม่ถูกนับรวมในประชาคมฝรั่งเศสแห่งเบลเยียมเพราะแคว้นดังกล่าวอยู่นอกเขตอำนาจของประชาคมฯ และไม่สามารถยืนยันจำนวนประชากรได้อย่างถูกต้อง แต่มีการประมาณคร่าว ๆ ว่ามีถึง 120,000 คน บางแห่งประมาณการว่า 200,000 คน จนถึง 300,000 คน
ภาษาย่อยแอย์มอฆ
ภาษาย่อยแอย์มอฆ (ایماقی) เป็นภาษณ์ชาติพันธุ์ของภาษาเปอร์เซียที่พูดโดยชาวแอย์มอฆในภาคตะวันตกเฉียงเหนือตอนกลางของประเทศอัฟกานิสถาน (ทางตะวันตกของภูมิภาคแฮซอแรจอต) และทางตะวันออกของอิหร่าน ภาษานี้มีความใกล้ชิดกับภาษาเปอร์เซียแบบดารี คาดกันว่าชาวแอย์มอฆมีอัตราการรู้หนังสืออยู่ที่ร้อยละ 5–15
เวล (อาวุธ)
เวล (வேல்; Vel) เป็นหอกหรือแหลนศักดิ์สิทธิ์ที่มีความเกี่ยวข้องกันกับพระขันธกุมาร เทพเจ้าแห่งการสงครามในศาสนาฮินดู และเป็นอาวุธโบราณที่มีความสัมพันธ์กับชาวทมิฬมายาวนาน
ตามธรรมเนียมฮินดูระบุว่า พระปารวตีประทานเวลให้แก่บุตร พระขันธกุมาร ในฐานะตัวแทนพลังศักติของพระนาง เพื่อไปใช้ปราบอสูร สูรปัทมัน ในสกันทปุราณะระบุว่าพระขันธกุมารใช้หอกเวลนี้ในการปราบอสูรร้ายจนชนะ แต่อสูรตนดังกล่าวได้แปลงกายเป็นต้นมะม่วงเพื่อหลีกการถูกโจมตีอีก พระขันธกุมารเห็นเข้าก็ได้ใช้เวลนี้ตัดต้นมะม่วงนั้นขาดเป็นสองท่อน ท่อนหนึ่งกลายเป็นไก่ซึ่งต่อมาเป็นสัญลักษณ์บนธงรบของพระขันธกุมาร ส่วนอีกท่อนหนึ่งกลายเป็นนกยูง ซึ่งต่อมาเป็นวาหนะของพระขันธกุมาร
นอกจากนี้ยังมีการตีความเวลในเชิงสัญลักษณ์ว่าแทนปัญญาหรือความรู้ที่แหลมคมเหมือนปลายหอก ซึ่งทำลายความมืดมิดหรือความไม่รู้ได้
อนันตา แอนิเมชั่น
อนันตา แสงแห่งความหวัง (Ananta: Light of hope) เป็นภาพยนตร์แอนิเมชันสัญชาติไทยโดย ดร.วัลลภา พิมพ์ทอง ผู้สร้างภาพยนตร์ Animation "พระพุทธเจ้า" เมื่อ พ.ศ. 2552 ดำเนินงานสร้างโดยมีเดียสแตนดาร์ด สตูดิโอ ผลงานกำกับภาพยนตร์ของ ดำเนินงานด้านโปรดักชั่นโดยบริษัท ไซน์ เอนเตอร์เทนเมนท์ จำกัด และบริหารการตลาด โดยบริษัท อีฟ มีเดีย จำกัด
ประวัติ
อนันตา เริ่มดำเนินการสร้างเมื่อ ปี พ.ศ. 2552 แล้วเสร็จและฉายในวันที่ 19 กุมภาพันธ์ พ.ศ. 2558 รวมระยะเวลาสร้าง 6 ปี
และในวันที่ 26 พฤษภาคม พ.ศ. 2564 ทางสถานีโทรทัศน์สีกองทัพบกช่อง 7 ได้นำภาพยนตร์แอนิเมชันเรื่องนี้นำมาฉายใหม่อีกครั้ง ในภาพยนตร์วันหยุด ในเวลา 09.45 น. เนื่องในวันวิสาขบูชา
เรื่องย่อ
อนันตา เจ้าชายหนุ่ม จำต้องกลายเป็นผู้กอบกู้อวันตีนครเพื่อให้กลับคืนมาสู่ความสงบ และเพื่อล้างมลทินให้กับพี่สาวและมารดา ทั้ง 3 จึงได้หนีออกจากพระราชวังโดยได้รับความช่วยเหลือจากทหารกล้า นามว่า อลันเดส และเหล่าองค์รักษ์ผู้ภักดี
แก่นของเรื่อง
แก่นเรื่องของภาพยนตร์ “อนันตา” ผู้สร้างแฝงแง่คิดคำสอนเกี่ยวกับพุทธศาสนา โดยสื่อผ่านตัวการ์ตูนที่ลงแรงกายแรงใจ ในการวาดออกมาทีละแผ่น ด้วยความตั้งใจเป็นระยะเวลาหลายปี เพื่อให้ได้มาซึ่งภาพยนตร์แอนิเมชั่น 2D เรื่องนี้ที่ช่วยเผยแพร่คำสอนและเติมความหวังในการต่อสู้กับปัญหาต่างๆ ให้กับเยาวชนและบุคคลทั่วไป นี่อาจจะเป็นภาพยนตร์ที่สร้างกำลังใจ และสร้างแรงผลักดันให้ใครหลายๆคนที่ล้มแล้วกล้าที่จะลุกขึ้นสู้อีกครั้ง
สลัมด็อก มิลเลียนแนร์ คำตอบสุดท้าย...อยู่ที่หัวใจ
สลัมด็อก มิลเลียนแนร์ คำตอบสุดท้าย...อยู่ที่หัวใจ (Slumdog Millionaire) เป็นภาพยนตร์อังกฤษในปี 2008 กำกับโดย แดนนี บอยล์ กำกับร่วมโดยเลิฟลีน แทนแดน และเขียนบทโดยไซมอน โบฟอย ดัดแปลงจากวรรณกรรม Q & A (2005) ของนักเขียนอินเดีย Vikas Swarup ภาพยนตร์ถ่ายทำที่อินเดีย เป็นเรื่องราวของชายหนุ่มในสลัมเมืองมุมไบ ที่แข่งขันในฮูวอนส์ทูบีอะมิลเลียนแนร์?ของอินเดีย
วรรณกรรม Q & A ต้นฉบับ ได้รับการแปลเป็นภาษาไทยโดย สุทัศน์ นิ่มสกุลรัตน์ ตีพิมพ์เมื่อ พ.ศ. 2549 ในชื่อ "เกมชีวิตพิชิต 1,000 ล้าน"
เมโรพี ก๊อนต์
เมโรพี ก๊อนต์ หรือ เมโรเพ ก๊อนท์ (Merope Gaunt) เป็นบุตรสาวของ มาร์โวโล ก๊อนท์ มีพี่ชายคือ มอร์ฟิน ก๊อนท์ ซึ่งต่อมาทั้งสองได้ต้องโทษทำให้ต้องไปอยู่ที่อัซคาบัน ในข้อหาทำร้ายมักเกิ้ล ตระกูลก๊อนเป็นทายาทของ ซัลลาซาร์ สลิธีริน โดยตรง มีของประจำตระกูลอยู่ 2 ชิ้นคือ แหวนหินสีดำอยู่กับมอร์ฟิน และสร้อยล็อกเก็ตของสลิธีรินอยู่ที่เมโรเพ
ประเทศเกาหลีใต้ในเอเชียนเกมส์ฤดูหนาว 2017
ประเทศเกาหลีใต้ เข้าร่วมแข่งขันกีฬาเอเชียนเกมส์ฤดูหนาว ครั้งที่ 8 ค.ศ. 2017 (พ.ศ. 2560) ณ ซัปโปะโระ และ โอะบิฮิโระ ประเทศญี่ปุ่น ระหว่างวันที่ 19 กุมภาพันธ์ – 21 กุมภาพันธ์ พ.ศ. 2560
จำนวนผู้เข้าแข่งขัน
นักกีฬาประเทศเกาหลีใต้มีคุณสมบัติเข้าแข่งขันรายการดังต่อไปนี้
กีฬาเคอร์ลิง
นักกีฬาเคอร์ลิงของประเทศเกาหลีใต้มีคุณสมบัติเข้าแข่งขันรายการกีฬาเคอร์ลิงประเภททีมชาย และประเภททีมหญิง
ประเภททีมชาย
''18 กุมภาพันธ์ พ.ศ. 2560, 9:00 (7:00 เวลาไทย)
''18 กุมภาพันธ์ พ.ศ. 2560, 18:00 (16:00 เวลาไทย)
''21 กุมภาพันธ์ พ.ศ. 2560, 9:00 (7:00 เวลาไทย)
''21 กุมภาพันธ์ พ.ศ. 2560, 18:00 (16:00 เวลาไทย)
ประเภททีมหญิง
''19 กุมภาพันธ์ พ.ศ. 2560, 9:00 (7:00 เวลาไทย)
''20 กุมภาพันธ์ พ.ศ. 2560, 9:00 (7:00 เวลาไทย)
''21 กุมภาพันธ์ พ.ศ. 2560, 13:30 (11:30 เวลาไทย)
กีฬาฮอกกี้น้ำแข็ง
นักกีฬาฮอกกี้น้ำแข็งของประเทศเกาหลีใต้มีคุณสมบัติเข้าแข่งขันรายการกีฬาฮอกกี้น้ำแข็งประเภททีมชาย ระดับดิวิชั่นสูงสุด และประเภททีมหญิง
เจ้าหญิงวุ่นวายกับเจ้าชายเย็นชา
เจ้าหญิงวุ่นวายกับเจ้าชายเย็นชา (มีชื่อเป็นภาษาเกาหลีคือ กุง ) หรือมีชื่อภาษาอังกฤษหลายชื่อคือ Goong, The Imperial Household, Love in Palace, Palace Love or Palace, แต่เป็นที่นิยมที่สุดว่า Princess Hours) เป็นละครเกาหลี และการ์ตูนที่ได้รับความนิยมมากในเกาหลี แต่งโดย ปัก ซู ฮี และโด่งดังมากยิ่งขึ้นเมื่อสร้างเป็นละครโทรทัศน์แบบตลกกึ่งชีวิต
ละครเจ้าหญิงวุ่นวายและเจ้าชายเย็นชาเป็นละครที่ได้รับความนิยมเป็นอันดับสองของสถานี MBC's ในปี พ.ศ. 2549 โดยเป็นรองแต่เพียงเรื่อง จูมง มหาบุรุษกู้แผ่นดิน เท่านั้น และจากความสำเร็จอย่างยิ่งยวดของภาคแรก มีการเตรียมที่จะสร้างภาคต่อไปของละครเรื่องนี้ หากแต่มีปัญหาทางด้านลิขสิทธิ์จึงทำให้โครงการเจ้าหญิงวุ่นวายและเจ้าชายเย็นชา ภาคสองถูกระงับไปก่อน ในขณะที่ผู้จัดทำภาคแรกได้สร้างละคร Goong S (รักวุ่นวายของเจ้าชายส้มหล่น) ขึ้น และได้เริ่มฉายในวันที่ 10 มกราคม พ.ศ. 2550
ละคร
Min Unoc ผู้กำกับศิลป์ จากละคร Princess Hours ได้รับรางวัล Best Art Director จากงานประกาศผลรางวัล Seoul Drama Awards ในปี พ.ศ. 2549
เนื้อเรื่อง
เรื่องราวเริ่มต้นขึ้นในกลางศตวรรษที่ 21 โดยสมมติให้ประเทศสาธารณรัฐเกาหลียังคงปกครองในระบอบที่มีพระมหากษัตริย์ทรงเป็นประมุข ในเรื่องเน้นความสัมพันธ์ระหว่างเจ้าชายรัชทายาทลีชิน มกุฎราชกุมารแห่งเกาหลี และสาวน้อยร่าแริงสดใส ชิน แชยอง พระชายา ซึ่งเพิ่งทรงอภิเษกสมรสกัน ซึ่งในความเป็นจริงแล้ว ในปัจจุบันเกาหลีปกครองในระบอบประชาธิปไตย แบบมีประธานาธิบดีเป็นประมุข หลังจากที่ประเทศญี่ปุ่น ได้ล้มล้างราชวงศ์เกาหลีไปแล้ว เมื่อสิ้นสุดสงครามโลกครั้งที่สอง
เนื้อเรื่องเริ่มขึ้นเมื่อมีข่าวว่าสมเด็จพระราชาธิบดีพระองค์ปัจจุบัน ทรงพระประชวร ราชวงศ์จึงต้องรีบหาพระชายาให้เจ้าชายรัชทายาท เพื่อสืบทอดความมั่นคงความราชวงศ์ต่อไป และสืบสันตติวงศ์ต่อไปได้หากมีความจำเป็นเร่งด่วน และแม้ว่าในตอนต้นเรื่องพระองค์จะทรงมีความรักอยู่กับนักเต้นบัลเล่ต์นาม มิน โฮริน หากแต่ก็ทรงยินยอมที่จะเสกสมรสกับ ชิน แชยอง ซึ่งพระอัยกาและพระอัยยิกาได้ทรงตกลงพระทัยไว้ และแม้ในตอนแรก จะไม่ทรงมีความรักให้แก่เธอเลย แต่ท้ายที่สุดแล้ว เจ้าชายก็รักเจ้าหญิงอย่างหมดหัวใจ ในขณะเดียวกัน เจ้าชายลียูล และพระมารดาซึ่งถูกเนรเทศออกจากวังตามพระบรมราชโองการของพระมหากษัตริย์พระองค์ก่อน ได้เสด็จกลับมาประเทศเกาหลี ซึ่งสาเหตุมิได้มาจากกฎมณเทียรบาล และจะได้ทราบจากเรื่องราวในภายหลังว่า แท้ที่จริงแล้วเพราะพระมหากษัตริย์พระองค์ก่อนทรงจับได้ว่า เจ้าหญิงฮวางโฮ พระมารดาขององค์ชายยูล นั้นทรงมีความสัมพันธ์กับพระมหากษัตริย์พระองค์ปัจจุบันด้วย เจ้าหญิงฮวางโฮ ทรงเก็บความแค้นไว้ในพระทัย และทรงมาดหมายที่จะนำพระโอรสขึ้นครองราชย์ให้ได้ เจ้าชายลียูลซึ่งแรกเริ่มมิได้สนพระทัยในราชบัลลังก์ กลับทรงตกหลุมรักพระญาติของพระองค์เอง เจ้าหญิงแชยอง อย่างหมดหัวใจ และตั้งพระทัยในท้ายที่สุดว่าจะทรงแย่งเธอมาจากเจ้าชายลีชิน ในขณะเดียวกัน มิน โฮริน ก็หาทางที่จะแย่งเจ้าชายลีชิน กลับคืนไปด้วยเช่นกัน
ตัวละคร
ลี ชิน (เจ้าชายลีชิน มกุฎราชกุมาร เจ้าชายรัชทายาทแห่งประเทศเกาหลี) เงียบขรึม ไว้พระองค์ และไม่แสดงความรู้สึกให้ผู้อื่นเห็น หลังถูกแฟนสาวปฏิเสธ จึงทรงตัดสินพระทัยตามใจพระบรมวงศานุวงศ์โดยอภิเษกสมรสกับ ชิน แชยอง ในตอนแรกทรงรังเกียจในความซุ่มซ่าม และร่าเริงจนเกินไปของเธอ แต่ท้ายที่สุดแล้วพระองค์กลับตกลงหลุมรักเธอจนหมดใจ ในเรื่องราวจะมีบางแง่มุมที่ทำให้ได้รับรู้ว่า แท้ที่จริงแล้วพระองค์เป็นคนเหงา ขาดคนเข้าใจ และอ่อนไหวง่าย พระองค์ทรงมีตุ๊กตาหมีตัวหนึ่ง ซึ่งเป็นสิ่งเดียวที่ทรงนับถือว่าเป็น "เพื่อน" อย่างแท้จริง หลังจากพระญาติของพระองค์เสด็จกลับมาประเทศ เจ้าชายลีชินทรงเริ่มที่จะรู้ความรู้สึกของพระองค์เองที่มีต่อองค์หญิงรัชทายาท เพราะเจ้าชายลียูลมิได้กลับมาเพื่อทวงราชบัลลังก์เท่านั้น หากแต่จะแย่ง ชิน แชยอง ไปด้วย
ชิน แชคยอง (เจ้าหญิงแชคยอง มกุฎราชกุมารี เจ้าหญิงรัชทายาทแห่งประเทศเกาหลี) นักเรียนมัธยมปลายธรรมดา ๆ ที่เรียนในโรงเรียนเดียวกันกับชิน ปู่ของเธอเป็นเพื่อนรักของพระอัยกาของชิน ซึ่งได้ทำสัญญาต่อกันไว้ว่าจะให้ ชิน แชคยอง อภิเสกสมรสกับใครก็ตามที่เป็นเจ้าชายรัชทายาทอยู่ในเวลานั้น ถึงแม้ว่าจะซุ่มซ่าม เปิ่น แต่เป็นคนจิตใจดีงาม ร่าเริง สดใสและตรงไปตรงมา เธอถูกน้องชายเรียกว่า "ยัยหมูอ้วน" เสมอ ชิน แชคยองตกลงใจที่จะอภิเษกสมรสเพื่อช่วย "ล้างหนี้" ให้กับครอบครัว และแม้จะไม่ชอบ "เจ้าชายขี้เก๊ก" แต่เธอกลับตกหลุมรักเขาในไม่ช้า โดยไม่รู้ตัวเลยว่าเจ้าชายก็ทรงมีความรู้สึกอย่างเดียวกัน และในขณะที่เจ้าชายลียูลซึ่งเธอนับถือว่าเป็นเพื่อน และเป็นพระญาตินั้น กลับแอบหลงรักเธอ โดยเธอไม่รู้ตัว
ลี ยูล (เจ้าชายลียูล) เสด็จกลับจากประเทศอังกฤษพร้อมกับพระมารดา อดีตมกุฎราชกุมารีหม้ายในอดีตมกุฎราชกุมาร เจ้าชายลียูลตรงกันข้ามกับเจ้าชายลีชินในทุก ๆ ทาง พระองค์ทรงอบอุ่น พระทัยอ่อนหวาน และโรแมนติก พระองค์ทรงตกหลุมรัก ชิน แชยอง แทบจะทันทีที่ได้รู้จักเธอ มิตรภาพแปรเปลี่ยนไปเป็นความรักในความรู้สึกของพระองค์เพียงฝ่ายเดียว โดยที่เจ้าหญิงรัชทายาทไม่ทรงทราบแม้แต่น้อย พระองค์ควรได้เป็นเจ้าชายรัชทายาท หากแต่หลังจากที่พระบิดาสวรรคต พระปิตุลาจึงได้ขึ้นครองราชย์ เจ้าชายลีชินจึงได้เป็นเจ้าชายรัชทายาทแทน และแม้ว่าในเริ่มแรก ไม่ทรงพระประสงค์ในราชบัลลังก์แม้แต่น้อย ทรงตัดสินพระทัยที่จะทวงคืนราชบัลลังก์กลับมาจากเจ้าชายลีชิน เพื่อที่จะแย่ง ชิน แชคยอง กลับมา ในท้ายที่สุด เมื่อทรงทราบความจริงทั้งหมดว่า เจ้าชายรัชทายาทและเจ้าหญิงรัชทายาททรงรักใคร่กันอย่างแท้จริง พระองค์ทรงสละทั้งโอกาสที่จะสืบสัตติวงศ์ และความรักต่อ ชิน แชคยอง ทรงพระประสงค์เพียงให้ ชิน แชยอง มีความสุข
มิน ฮโยริน นักเต้นบัลเล่ต์ หญิงสาวสวย เก่ง ฉลาด และสมบูรณ์แบบในเกือบทุกทางที่เป็นไปได้ ในตอนเริ่มต้นของเนื้อเรื่อง เธอเป็นแฟนสาวของเจ้าชายลีชิน แต่เธอได้ปฏิเสธคำขอแต่งงานของพระองค์ ไม่เพียงเพราะคิดว่าพระองค์ทรงล้อเล่น แต่ มิน ฮโยริน ยังต้องการเดินตามความฝันที่จะเป็นนักบัลเล่ต์ของเธออีกด้วย แต่หลังจากเธอได้เห็นว่า ชิน แชคยอง ได้รับความรักจากประชาชน และรู้สึกอิจฉาที่เธอได้อภิเษกสมรสกับเจ้าชายรัชทายาท (คาดว่าเนื้อเรื่องส่วนนี้นำมาจากชีวิตจริงของไดอานา เจ้าหญิงแห่งเวลส์) มิน ฮโยริน พยายามทุกวิถีทางที่จะดึงคนรักเก่าของเธอคืนมา แต่ท้ายที่สุดก็จบลงด้วยความเจ็บปวดของเธอเอง ไม่ว่าการพบเจอกันประเทศไทย มิน ฮโยริน พยายามจะฆ่าตัวตาย และท้ายที่สุด เมื่อเธอทราบว่าทั้งเจ้าชายรัชทายาทและเจ้าหญิงรัชทายาททรงรักใคร่กันอย่างแท้จริง มิน ฮโยริน "ยอมแพ้" ให้กับ ชิน แชคยอง และตัดสินใจเพียงจะดำเนินชีวิตตามความฝันเท่านั้น
ดิอะเมซิ่งเรซเอ็นดิสคัฟเวอรีแชนแนล
ดิ อะเมซิ่ง เรซ เอ็น ดิสคัฟเวอรี แชนแนล (The Amazing Race En Discovery Channel; The Amazing Race on Discovery Channel หรือในบางครั้งรู้จักกันในชื่อ ดิ อะเมซิ่ง เรซ ลาติน อเมริกา) เป็นเกมโชว์ประเภทเรียลลิตี้ทางโทรทัศน์ในเวอร์ชันของ ลาติน อเมริกา ที่สร้างมาจากเรียลลิตี้โชว์ชื่อดังของสหรัฐอเมริกา ที่ชื่อ ดิ อะเมซิ่ง เรซ โดย ดิสคัฟเวอรี แชนแนล ลาตินอเมริกา ด้วยความร่วมมือของดิสนีย์ รายการนี้จะมีผู้เข้าแข่งขัน 11 ทีม ทีมละ 2 คนซึ่งรู้จักกันมาก่อนแล้ว ทำการแข่งขันโดยเดินทางรอบ โดยทีมที่ชนะจะได้รับเงินรางวัล 250,000 ดอลลาร์สหรัฐอเมริกา ข้อแตกต่างเล็กน้อยสำหรับเวอร์ชันนี้คือ Routmaker ได้ถูกเปลี่ยนเป็นสี น้ำเงิน-ดำและซองคำใบ้ได้ถูกเปลี่ยนเป็นสีน้ำงินแทนสีเหลืองดั่งเดิม รวมถึงชื่อทีมที่ขึ้นในรายการจะตามด้วยธงประเทศของตนเองด้วย การเดิทางทั้งหมดผ่าน 1 ทวีปโดยไม่ได้ออกนอกทวีปอเมริกาใต้แต่อย่างใด รวมถึงเป็น ดิ อะเมซิ่ง เรซ เวอร์ชันที่ 3 ถัดจากบราซิลและอิสราเอล ที่เส้นชัยนั้นไม่ได้อยู่ในประเทศแรกที่ออกเดินทาง ปัจจุบันยังคงผลิตฤดูกาลถัดๆ มาอยู่เรื่อยๆ และในฤดูกาลที่ 3 หลังจากเปลี่ยนช่องที่ทำการออกอากาศในฤดูกาลที่ 3 เป็นต้นมารายการจึงได้กลับไปใช้ Routmaker สีมาตรฐานของต้นฉบับ คือ เหลือง-แดงและซองคำใบ้สีเหลือง
สำหรับฤดูกาลแรกนี้เปิดรับสมัครผู้เข้าแข่งขันเป็นชาวอเมริกาใต้ทั้งหมดหรือผู้ที่อาศัยอยู่ในทวีปอเมริกาใต้มาเป็นเวลานาน โดยอาจเป็นบุคคลที่มีเชื้อชาติอื่นก็ได้ เช่นเดียวกับการคัดเลือกของ ดิ อะเมซิ่ง เรซ เอเชีย และใบสมัครได้ประกาศออกมาตั้งแต่วันที่ 17 พฤศจิกายน พ.ศ. 2551 ไปจนถึงวันที่ 31 มกราคม พ.ศ. 2552 และคาดว่าจะออกอาการทางช่อง ดิสคัฟเวอรี แชนแนล ในแถบ ลาตินอเมริกา และหมู่เกาะในทะเลแคริบเบียนในช่วงปลายปี พ.ศ. 2552 เป็นจำนวน 13 ตอน  โดยเริ่มออกอากาศ 20 กันยายน 2552 และมีพิธ๊กรประจำรายการคือ แฮริส วิดเบ็ค ซึ่งเป็น 1 ในผู้สื่อข่าวของสำนักข่าว ซีเอ็นเอ็น อินเตอร์เนชั่นแนลประจำทวีปอเมริกาใต้
ผลการแข่งขัน
ตารางแสดงชื่อ ความสัมพันธ์ของผู้แข่งขันในขณะถ่ายทำของแต่ละทีมพร้อมทั้งแสดงสถานะในการแข่งขัน ดังนี้ เรียงตามลำดับผู้เข้าเส้นชัยก่อน (ตารางนี้อาจไม่ได้แสดงข้อมูลที่ตรงกับข้อมูลที่ออกอากาศในโทรทัศน์เนื่องจากข้อมูลที่เพิ่มเข้ามาบางส่วน หรือข้อมูลที่ถูกนำออกไปบางส่วน)
อาร์ริวกับโนร่า เดิมมาถึงเป็นลำดับที่ 3 แต่ถูกปรับเวลา 4 ชั่วโมงเนื่องจากไม่ทำงาน สปีด บัมพ์ ที่เข้ามาเป็นลำดับสุดท้ายในเลกที่แล้ว ทำให้ตกลงมาอยู่ลำดับสุดท้ายและถูกคัดออกจากการแข่งขัน คาซิสด้า ซี.กับคาซิสด้า พี. เดิมมาถึงเป็นลำดับที่ 2 แต่โดนปรับเวลา 1 ชั่วโมงเนื่องจากทำงาน ทางแยก ไม่ถูกต้องเมื่อคำนวณเวลาแล้วจึงตกลงมาอยู่ลำดับสุดท้าย อย่างไรก็ตามในเลกนี้เป็นเลกที่ไม่มีการคัดออก เลก 12 เป็นเลกแบบ Double Length (มีอุปสรรค 2 งานและทางแยก 2 งาน) และแบ่งการออกอากาศออกเป็นสองตอน </span style="font-size:85%">
รางวัล
ในบางเลก ทางรายการจะมีรางวัลให้กับผู้เข้าแข่งขันที่สามารถเข้าเส้นชัยได้เป็นทีมแรก สำหรับเงินรางวัลสนับสนุนโดยวีซ่าอิเล็กตรอน
เลก 1 (บราซิล)
The Detour in this leg was Flores o Árbol ("Flowers or Tree"). In Flores, teams made their way to Lago Negro. Once in the lake, teams had to take a swan boat and paddle to the other shore to pick up from the villager a basket of flowers. Then they had to go back to the dock and give the basket to the female villager to receive their next clue. In Árbol, teams made their way to the Aldeia Do Papai Noel. Once in the village, teams searched in the "Arvore dos desejos" for a "Mimo" with their names written on it, which they needed to give it to the Goblin to receive their next clue.
Aditional tasks
เลก 2 (บราซิล → อาร์เจนติน่า)
Aditional tasks
เลก 3 (อาร์เจนติน่า)
In the Fast Forward, teams had to make their way to Monumento al Ejército de los Andes, once there, they had to put in order 1000 toys soldiers, and make 25 rows with 40 soldiers each one, when they finish a soldier gave their next clue. In the Roadblock, one team member had to search in a vineyard a box with wine bottles inside. They had to take 18 bottles and label them, and put in their boxes, when they finish, they would receive the next clue. The Detour was a choice between Aire o Piedra ("Air or Stone"). In Aire teams had to do a zipline. In Piedra teams received a stone with a copy of a rock drawing, they had to search that drawing on the hill.
Aditional tasks
เลก 4 (อาร์เจนติน่า → ชิลี)
In the Roadblock, one team member had to jump from a platform to the Pacific Ocean. Then, they had to swim 30 meters below the platform, once finished, the instructor would give them the next clue. The Detour was a choice between Mariscos o Carnada ("Seafood or Bait"). In Mariscos, teams had to eat an entire plate of "Mariscal Frio", once finished, they would receive the next clue. In Carnada, teams had to place the bait in 100 fish hook, once finished, they would receive the next clue.
Aditional tasks
เลก 5 (ชิลี → เปรู)
In the Roadblock, one team member had to make a big bubble, drive a robot and transport two stones, then in a Gyroscope they had to read loud a famous phrase, once finished the instructor gave their next clue. The Detour in this leg was Dulce o Salado ("Sweet or Salted"). In Dulce, teams had to buy a pack of good luck cookie and look for a cookie with a message inside, then they had to find that message in the sidewalk quarries, when they found they had to show to the chinese master to receive the next clue. In Salado teams had to go to a chinese-peruvian restaurant called 'Chifa' and cut two ducks, hack 6 pounds of onion and ten heads of garlic, following a recipe, once finished the cook gave the next clue.
Aditional tasks
เลก 6 (เปรู)
In this Leg's Roadblock, one team member had to bungee jump off the highest Bungee Jump on South America. The Detour in this leg was Hojas o Granos ("Leaves or Grains"). In Hojas teams had to search three Coca Leaves between many different leaves, once found they had to give to the Master Healer to receive the next clue. In Granos teams had to transport 100 maize cobs to a large course, once completed the Cacique gave the next clue.
Additional tasks
เลก 7 (เปรู → โคลัมเบีย)
In this Roadblock, one team member had to rappel down a waterfall to receive the next clue. The Detour in this leg was Visual o Táctil ("Visual or Tactile"). In Visual teams had 15 seconds to observe a Fernando Botero painting, and fill another painting with some colors missing, once right they received the next clue. In Táctil teams had to receive a chocolate massage, once finished the massage they reveived the next clue. In this Speed Bump, Casilda & Casilda had to perform a Colombian Tejo to receive the next clue.
Additional tasks
เลก 8 (โคลัมเบีย)
In this Roadblock, a team member had to eat a bottle of local candies, once ate they received the next clue.
เลก 11 (สาธารณรัฐโดมินิกัน → คอสตาริกา)
In this Road block, a team member had to choose a site, and dig to get a chest with keys inside, then search another chest and try to open it with one of the keys they found, the clue was inside the chest, but there were many empty chests buried. This Detour was Palas o Remos ("Shovels or Paddles"). In Palas, teams had to create the picture of a seahorse in the sand, they had to do exactly as an example, once created the sculptor would give the next clue. In Remos, teams had to row a kayak and get to a boat in the sea, there the sailor would give the next clue. In this Speed Bump, Matías & Tamara went to Manuel Antonio Hotel, there they had to clean up six hotel rooms, once completed the chamberlain gave the next clue.
Additional tasks
เลก 12 (คอสตาริกา → เม็กซิโก)
In this leg's first Roadblock, one team member had to eat 3 Mexican tacos with grasshoppers, Maguey Worm and several species of cricket to receive the next clue. This leg's first Detour was a choice between Altura o Profundidad ("Height or Deepness"). In Altura, teams had 3 minutes to climb a greasy pole; each team member had to reach one flag on the top of the pole. Once they had collected two flags, they would receive the next clue. In Profundidad, teams had 3 minutes to dive into a shark tank, where each team member had to find a marked stone on the bottom of the tank; once they had collected the two marked stones, they would receive the next clue.
Additional tasks
สโมสรฟุตบอลสุรินทร์ โขงชีมูล
สโมสรฟุตบอลสุรินทร์ โขงชีมูล (Surin Khong Chee Mool F.C.) สโมสรฟุตบอลอาชีพของประเทศไทยที่ตั้งอยู่ใน จังหวัดสุรินทร์ และลงแข่งขันในศึก ไทยลีก 3 โซนภาคตะวันออกเฉียงเหนือ
สโมสรก่อตั้งเมื่อ พ.ศ. 2558 ในชื่อ สโมสรฟุตบอลโขงชีมูล (Khong Chee Mool F.C.) ต่อมาเมื่อทางสโมสรสามารถคว้าแชมป์ ไทยแลนด์ อเมเจอร์ลีก ฤดูกาล 2560 โซนภาคตะวันออกเฉียงเหนือ มาได้สำเร็จพร้อมกับได้สิทธิ์เลื่อนชั้นขึ้นมาแข่งใน ไทยลีก 4 ฤดูกาล 2561 โซนภาคตะวันออกเฉียงเหนือ ก็ได้ทำการควบรวมสโมสรเข้ากับอีกหนึ่งสโมสรจากจังหวัดสุรินทร์คือ สโมสรฟุตบอลสุรินทร์ ซูก้า ยูไนเต็ด (Surin Sugar United F.C.) ซึ่งก่อตั้งเมื่อ พ.ศ. 2560 พร้อมกับเปลี่ยนชื่อเป็น สุรินทร์ ซูก้า โขงชีมูล (Surin Sugar Khong Chee Mool F.C.) ในฤดูกาล 2563 สโมสรได้เปลี่ยนชื่ออีกครั้งเป็น สุรินทร์ โขงชีมูล เนื่องจากบริษัทน้ำตาลสุรินทร์ จำกัด ซึ่งเป็นผู้สนับสนุนเดิมประสบปัญหาทางเศรษฐกิจและขอถอนตัว